Diari Oficial de la Generalitat Valenciana


Sumari del DOGV 6742, del 27-03-2012 (2012/2884)

Aprovació definitiva de la modificació puntual número 5/2011 de les normes subsidiàries.
----------------------------------------------------------------------------------------

### Dades del document

Número de DOGV
:   6742

Data del DOGV
:   27-03-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/2884


Data del document
:   14-03-2012

Organisme emissor
:   Ajuntament de Planes

Tipus de document
:   Anunci

Descriptors 

:   * Planes
    * administració local
    * pla d'urbanisme

Aprovació definitiva de la modificació puntual número 5/2011 de les normes subsidiàries.  
 [2012/2884]  
El Ple de l'Ajuntament de Planes, en la sessió celebrada el dia 31 de gener de 2012, va adoptar entre altres l'acord següent:  
Punt quart. Acordar l'aprovació definitiva de la modificació puntual numero 05/2011 de les normes subsidiàries de Planes.  
  
Antecedents  
Primer. Pel Ple de l'Ajuntament, en sessió extraordinària celebrada el dia 26 d'octubre de 2011, es va acordar sotmetre a informació pública, pel termini d'un mes, la modificació puntual número 05/2011 d'ordenació detallada de les normes subsidiàries de Planes, havent-se publicat anuncis en el Diari Oficial de la Comunitat Valenciana número 38001, de data 23 de novembre de 2011, en el diari Información d'Alacant i al tauler d'edictes municipal, a fi que poguera ser examinat per totes les persones que es consideraren afectades i pogueren formular totes les al·legacions o observacions, suggeriments o alternatives de planejament que consideraren oportunes.  
  
Segon. Transcorreguts els terminis d'informació abans citats no s'han presentat al·legacions.  
Tercer. L'objecte i finalitat de la present modificació es conté a les determinacions següents:  
Modificació de l'article 172 de les normes subsidiàries del terme municipal de Planes (Alacant).  
  
Atés que:  
Primer. La tramitació s'estima correcta, d'acord amb el que establix l'article 83, 91 i 94 de la Llei 16/2005, de 30 de desembre, Urbanística Valenciana i article 223 del Decret 67/2006, de 19 de maig, Reglament d'Ordenació i Gestió Territorial i Urbanística.  
Segon. La documentació, de conformitat amb els articles 64 de la LUV i 142 i següents del Reglament d'Ordenació i Gestió Territorial i Urbanística, s'estima adequada.  
Tercer. La mencionada modificació no afecta ni incidix en les determinacions urbanístiques dels municipis limítrofs, ni afecta competències i béns demanials d'altres administracions públiques, ni modifica o altera competències o determinacions d'altres administracions públiques, per la qual cosa tals tràmits esdevenen innecessaris, per afectar aquesta les determinacions d'ordenació detallada.  
Quart. Que quant a la competència de l'òrgan per a l'aprovació definitiva, cal ajustar-se a l'article 22.2.c de la Llei 7/1985, de 2 d'abril, Reguladora de les Bases de Règim Local, segons la redacció que en fa la Llei 11/1999, de 21 d'abril, i 57/2003, de 16 de desembre, de modificació de la Llei 7/1985, en relació amb l'article 91 de la LUV, per consignar que és competència del Ple, a més indelegable, l'aprovació inicial del planejament general i l'aprovació que pose fi a la tramitació municipal dels plans i la resta d'instruments d'ordenació previstos en la legislació urbanística.  
Quint. Pel que fa a la majoria requerida per a la seua aprovació definitiva basant-se en l'article 47.3.i de la Llei 7/1985 de 2 d'abril, Reguladora de les Bases de Règim Local, segons la redacció que en fa la Llei 11/99 de 21 d'abril, i la Llei 57/ 2003, de 16 de desembre, és necessari el vot favorable de la majoria absoluta del nombre legal de membres de la corporació.  
Per tot el que antecedix, a juí de l'informador, és procedent que s'eleve al Ple de l'Ajuntament l'adopció del següent acord:  
  
Primer. Aprovar definitivament la modificació puntual número 05/2011 de les normes subsidiàries de Planes.  
  
Segon. Remetre a la Conselleria d'Infraestructures, Territori i Medi Ambient als efectes de mera constància la mencionada modificació de l'article 172 i que diu així:  
«Nova redacció de l'article 172 de les normes subsidiàries  
Article 172. Compatibilitat d'activitats  
1. Les activitats qualificades com a perilloses, molestes, nocives i insalubres, amb un grau d'intensitat superior al "baix índex", en el Reglament d'Activitats Molestes, Insalubres, Nocives i Perilloses, no podran instal·lar-se en sòl qualificat com a urbà ni apte per a urbanitzar i, en tot cas, a menys de 2 km del nucli de població més pròxim o en zones qualificades com a residencials o d'equipament en les presents normes subsidiàries. No obstant això, sí que podran instal·lar-se les activitats qualificades amb "baix índex" (graus 1 i 2), sempre que les mesures correctores adoptades siguen les correctes, amb un informe previ favorable de Conselleria.  
2. Sense perjuí dels usos permesos en cada zona, les activitats radicades en qualsevol edificació no podran sobrepassar els límits d'impacte ambiental que s'establixen en esta secció en relació amb altres activitats limítrofs, i a este efecte hauran d'adoptar les mesures correctores que siguen necessàries.  
3. El mesurament de les pertorbacions ambientals s'efectuarà:  
En el perímetre exterior de l'edifici emissor (mitgera, fatxades o límit exterior de la parcel·la, quan estiga exempt).  
En l'interior dels locals limítrofs dedicats a altres activitats sotmesos a major pertorbació.  
4. Als efectes de mesurament de pertorbacions en hores nocturnes, es considera l'espai de temps comprés entre les 22.00 hores d'un dia i les 08.00 hores de l'endemà.»  
  
Tercer. Publicar íntegrament el present acord aprovatori en el Diari Oficial de la Comunitat Valenciana així com al tauler d'anuncis i en el Butlletí Oficial de la Província, de conformitat amb el que disposa l'article 104 de la Llei 16/2005, de 30 de desembre, Urbanística Valenciana; s'indica que, segons l'article 107 de l'esmentada llei, els plans entren en vigor, i són immediatament executius a tots els efectes, als 15 dies de la publicació de la resolució aprovatòria amb transcripció de les seues normes urbanístiques i la resta de documents amb eficàcia normativa.  
  
Entrada en vigor: la present modificació entrarà en vigor després de la publicació del seu text íntegre en el Butlletí Oficial de la Província d'Alacant, i una vegada haja transcorregut el termini previst en l'article 65.2 de la Llei 7/1985, de 2 d'abril, Reguladora de les Bases de Règim Local.  
  
Planes, 14 de març de 2012.- L'alcalde: Francisco Javier Sendra Mengual.